ג'ק גייג'

ג'ק רוברט גייג' (באנגלית: Jack Robert Gage;‏ 13 בינואר 1899 – 14 במרץ 1970) היה איש חינוך ופוליטיקאי אמריקאי מוויומינג, איש המפלגה הדמוקרטית, שכיהן כמזכיר המדינה ה-15 של ויומינג בשנים 1959–1961, ולאחר מכן ועד 1963 כמושל ויומינג ה-25. ג'ק גייג' נולד בעיר מקקוק שבנברסקה כבנם של ויל ורנון ולווהון גייג'. ב-1905 עברה המשפחה לעיר וורלנד שבוויומינג, שם הוא גדל. ב-1918, במהלך מלחמת העולם הראשונה, הוא שירת בחיל התותחנים עד לשחרורו ב-1919. ב-1924 קיבל גייג' תואר בוגר אוניברסיטה בחקלאות מאוניברסיטת ויומינג. ב-1922 הוא נשא לאישה את ליאונה סוויצר, ויחד נולדו להם שני בנים. בשנים 1924–1925 שימש גייג' כמורה מקצועי לחקלאות, ובשנים 1929–1934 כמורה לגאולוגיה ולביולוגיה. ב-29 ביוני 1934 הציג גייג' את מועמדותו לבחירות המקדימות של המפלגה הדמוקרטית למשרת המפקח על החינוך הציבורי בוויומינג, ובבחירות שנערכו באוגוסט הביס חמישה מועמדים אחרים. בבחירות הכלליות הוא ניצח בקלות את מועמדת המפלגה הרפובליקנית, קתרין א. מורטון. ב-1936 הוא נסע לוושינגטון די. סי. כדי להיפגש עם משלחת ויומינג לקונגרס כדי לדחוף לשינוי החוק כך ששליש מתמלוגי הנפט יופנו ישירות למחוזות החינוך של המדינה. ב-1937 הקליטו גייג' וחמישה פקידי ממשל נוספים במדינה את קולותיהם, וגייג' גם כתב מאמר, וכל אלו הוכנסו לקפסולת זמן שנפתחה ב-1987. ב-16 במרץ 1938 הודיע גייג' על התמודדותו לתקופת כהונה נוספת לתפקיד, אך נוצח בהפרש קל בבחירות הכלליות על ידי מועמדת הרפובליקנים אסתר אנדרסון. ב-1940 היה גייג' למנהל של תחנת רדיו בשרידן, השקיע בחברה לאספקת ציוד לבתי ספר, וכתב ספר לימוד לגאוגרפיה. ב-22 במאי 1941 הוא מונה כחבר בסגל בית הספר התיכון של שרידן, וב-5 בנובמבר הוא החל לשמש כמנהל הדואר המקומי עד 1958. ב-1954 הוא נבחר כנשיא סניף ויומינג של אגודת מנהלי הדואר הלאומית, תפקיד בו הוא שימש עד 1955. ב-1956 הוא נבחר כמושל המחוזי של רוטרי בשרידן, והיה חבר במשלחת של 37 אנשים שביקרה בברלין המזרחית, בברלין המערבית ובמוסקבה. ב-1957 הוענקה לגייג' מדליית ארד בנשף של אגודת מסע הצלב לחירות (Crusade for Freedom) לאחר שכתב את הספר "תוכנית לשלום" ודיבר על חוויותיו בברית המועצות. ב-6 ביוני 1958 הודיע גייג' על כוונתו להתמודד בבחירות המקדימות של הדמוקרטים למשרת מזכיר המדינה של ויומינג, ובבחירות הכלליות הוא ניצח את מועמד הרפובליקנים אוורט קופנהאוור בהפרש של 1,112 קולות. ב-1 בדצמבר 1960 נפטר הסנאטור הנבחר קית' תומסון לאחר שנבחר וטרם השבעתו, ובכך התפנה תפקידו, שמושל ויומינג ג'ון היקי בחר למלא בעצמו, וב-22 בדצמבר הוא התפטר כדי לקבל על עצמו את המינוי. על פי חוקת ויומינג, ירש גייג' את היקי כמושל. לפני שהחל לכהן בתפקיד, היה עליו למנות 40 בעלי תפקידים במועצות ובוועדות של המדינה, ולאחר מכן היה עליו למנות 30 נוספים, ובשל סוגיות העברת ממשל נוספות לא התאפשר לו להיות נוכח בטקס ההשבעה של ג'ון פיצג'רלד קנדי לנשיאות ארצות הברית. במהלך תקופת כהונתו כמושל הוא תמך בצעדים להגדלת התשלום שניתן למדינות על ידי הממשל הפדרלי על זיכיונות הנפט, והתנגד לרוב העלאות המיסים. במרץ 1962 הודיע מועמד הדמוקרטים למשרת המושל מ-1954, ויליאם ג'ק, על התמודדותו מול גייג' בבחירות המקדימות של המפלגה, וג'ייג ניצח אותו בהפרש של 4,176 קולות. בבחירות הכלליות הוא נוצח על ידי הרפובליקני קליפורד הנסן. לאחר תבוסתו בבחירות וסיום כהונתו, יצא גייג' לחופשה של כמה חודשים באוסטרליה, שם הוא נסע לטיול של יותר מ-9,000 מילים (15,000 ק"מ), ומאוחר יותר כתב על כך בעיתון. ב-1966 הוא הכריז על כך שיתמודד שוב למשרת המושל בבחירות המקדימות של הדמוקרטי, אך הובס בהן, ומאוחר יותר באותה שנה הוא פרסם ספר בשם "ויומינג ברגל ועל גב הסוס" (Wyoming Afoot and Horseback). ביולי 1958, עבר גייג' ניתוח להסרת אחת מכליותיו. ג'ק גייג' נפטר בביתו שבשאיין ב-14 במרץ 1970 בגיל 71, לאחר שסבל ממחלת הסרטן במשך כמה חודשים. גופתו נשרפה, ועל פי בקשתו פוזר אפרו בהרי ביג הורן (אנ'). Sobel, Robert, and John Raimo, eds. Biographical Directory of the Governors of the United States, 1789–1978, Vol. 4, Westport, Conn.; Meckler Books, 1978, pp. 1782-1783 מדיה וקבצים בנושא ג'ק גייג' בוויקישיתוף ג'ק גייג' באתר אגודת המושלים הלאומית (באנגלית) ג'ק גייג' באתר The Political Graveyard (באנגלית) ג'ק גייג', באתר "Find a Grave" (באנגלית) "Ex-Wyoming Governor, Jack R. Gage, 71, Dies". The Salt Lake Tribune. 16 March 1970. p. 23. Archived from the original on 28 December 2019 – via Newspapers.com. "Gage, Jack R. (Jack Robert), 1899-1970". Archived from the original on 29 December 2019 – via Newspapers.com. "Candidacy Filed By Jack Gage". Casper Star-Tribune. 29 June 1934. p. 2. Archived from the original on 29 December 2019 – via Newspapers.com. "Wyoming Superintendent of Public Instruction Democratic primary". Casper Star-Tribune. 23 August 1934. p. 1. Archived from the original on 29 December 2019 – via Newspapers.com. "Wyoming Superintendent of Public Instruction general election". Casper Star-Tribune. 7 November 1934. p. 2. Archived from the original on 29 December 2019 – via Newspapers.com. "Jack Gage Is On Way To Washington". Casper Star-Tribune. 22 April 1936. p. 5. Archived from the original on 29 December 2019 – via Newspapers.com. "Leaves Voice For His Grandchildren". Casper Star-Tribune. 11 May 1937. p. 5. Archived from the original on 29 December 2019 – via Newspapers.com. "State officials open old time capsule". Casper Star-Tribune. 3 January 1987. p. 13. Archived from the original on 29 December 2019 – via Newspapers.com. "Jack Gage To Be Candidate". Casper Star-Tribune. 16 March 1938. p. 1. Archived from the original on 29 December 2019 – via Newspapers.com. "Superintendent of Public Instruction 1938 results". Casper Star-Tribune. 29 November 1938. p. 1. Archived from the original on 29 December 2019 – via Newspapers.com. "Jack Gage Runs Radio Station". Casper Star-Tribune. 18 July 1940. p. 3. Archived from the original on 29 December 2019 – via Newspapers.com. "Jack Gage School Supply". Casper Star-Tribune. 25 February 1940. p. 5. Archived from the original on 29 December 2019 – via Newspapers.com. "Gage Publishes School Geography". Casper Star-Tribune. 6 September 1940. p. 10. Archived from the original on 29 December 2019 – via Newspapers.com. "Gage Elected to Sheridan Faculty". Casper Star-Tribune. 22 May 1941. p. 5. Archived from the original on 29 December 2019 – via Newspapers.com. "Jack Gage Assumes Postmaster Duties". Casper Star-Tribune. 5 November 1941. p. 10. Archived from the original on 29 December 2019 – via Newspapers.com. "Sheridan Man Elected To Head Postmasters". Casper Star-Tribune. 13 June 1954. p. 20. Archived from the original on 29 December 2019 – via Newspapers.com. "Sheridan Man Elected As Rotary Governor". Casper Morning Star. 26 April 1956. p. 3. Archived from the original on 29 December 2019 – via Newspapers.com. "Sheridan Man Plans Visit to Moscow". Casper Morning Star. 2 May 1956. p. 12. Archived from the original on 29 December 2019 – via Newspapers.com. "Jack Gage Honored". Casper Star-Tribune. 9 September 1957. p. 2. Archived from the original on 29 December 2019 – via Newspapers.com. "Jack Gage Files For Secretary". Casper Morning Star. 7 June 1958. p. 4. Archived from the original on 29 December 2019 – via Newspapers.com. "Secretary of State 1958 election". Casper Morning Star. 6 November 1958. p. 16. Archived from the original on 29 December 2019 – via Newspapers.com. "Hickey Resigns - Gage Appoints Him Senator". Casper Morning Star. 23 December 1960. p. 2. Archived from the original on 29 December 2019 – via Newspapers.com. "Gage to Appoint Seventy Persons to State Offices". Casper Star-Tribune. 30 December 1960. p. 3. Archived from the original on 29 December 2019 – via Newspapers.com. "Gage Won't Go To Kennedy Inauguration". Casper Morning Star. 29 December 1960. p. 16. Archived from the original on 29 December 2019 – via Newspapers.com. "Gage to Urge Return of More Oil Royalties". Casper Star-Tribune. 16 June 1961. p. 7. Archived from the original on 29 December 2019 – via Newspapers.com. "Gage Reains Mum On Jack's Entry". Casper Morning Star. 22 March 1962. p. 9. Archived from the original on 29 December 2019 – via Newspapers.com. "Aborigines Ahead In Bathing Suits - Gage". Casper Morning Star. 25 July 1964. p. 5. Archived from the original on 29 December 2019 – via Newspapers.com. "Jack Gage Writes for Magazine in Australia". Casper Star-Tribune. 22 September 1965. p. 3. Archived from the original on 29 December 2019 – via Newspapers.com. "New Gage Book Leaves History To Readers". Casper Star-Tribune. 28 October 1966. p. 21. Archived from the original on 29 December 2019 – via Newspapers.com. "Gage Reported Seriously Ill". Casper Star-Tribune. 17 July 1968. p. 1. Archived from the original on 29 December 2019 – via Newspapers.com. "Jack Gage, Former Acting Gov., Dies". Casper Star-Tribune. 16 March 1970. p. 1. Archived from the original on 28 December 2019 – via Newspapers.com.